cyanic-selkie/wikianc huggingface dataset:
இருகிசு ஆற்று யுத்தம்
யுத்தம்
இந்த யுத்தம் எந்த ஆண்டு நடைபெற்றிருந்தாலும், தன் நாட்டின் எல்லைக்கருகில் பெரிய இராணுவங்கள் செல்வதைப் பற்றிய செய்தியை அறிந்த ஷா தனக்கென ஒரு படையைத் தயார் செய்து அவர்களைச் சந்திப்பதற்காகப் புறப்பட்டார் என்பது மட்டும் உறுதி. மங்கோலியர்கள் தங்களது பழங்குடியின எதிரிகளைத் தோற்கடித்து ஒரு நாளுக்குப் பிறகு, இருகிசு ஆற்றை ஷா அடைந்தார் என்று சுவய்னி பதிவிட்டுள்ளார். மேலும், மங்கோலியர்கள் பாதுகாப்பின்றி இருந்தபோது அவர்களை அடைந்தார் என்றும், எந்த உள்நாட்டுப் படைகளுடனும் சண்டையிடக் கூடாது என்று செங்கிஸ் கான் அவர்களுக்கு அறிவுரை கூறியிருந்ததன் காரணமாக, பாதுகாப்பாக முகம்மதுவின் நாட்டின் வழியே தங்களுக்கு வழிவிடுவதற்காகத் தாங்கள் போரில் கொள்ளையடித்த பொருட்களை ஷாவிடம் கொடுத்துவிட மங்கோலியர்கள் முயற்சித்தனர். எனினும் முகம்மது அதற்கு மறுத்தார். யுத்தம் நடத்த மங்கோலியர்களைக் கட்டாயப்படுத்தினார். மங்கோலிய முகாமைச் சுற்றி வளைத்தார்.
இரண்டு பக்கங்களிலும் எவ்வளவு வீரர்கள் இருந்தனர் என்பது அதிக விவாதத்திற்குரியதாக உள்ளது. மேலும், ஒவ்வொரு வரலாற்று நூலைப் பொருத்தும் இந்த எண்ணிக்கை மாறுபடுகிறது. நசாவி போன்ற வரலாற்றாளர்கள், சுல்தானிடம் 60,000 வீரர்களும், மங்கோலியர்களிடம் 20,000 வீரர்களும் இருந்தனர் என்று கூறுகின்றனர். குறைந்தது ஒரு நவீன வரலாற்றாளரான பிராங்கு மெக்குலின் இந்த எண்ணிக்கையை ஒப்புக்கொள்கிறார். லியோ டி கார்டாக் என்கிற வரலாற்றாளர், செபே இந்த யுத்தத்தில் பங்கெடுக்கவில்லை என்ற கருத்தை முன்வைக்கிறார். ஆனால் மங்கோலியர்கள் பக்கம் 20,000 வீரர்கள் மட்டுமே இருந்ததனர் என்பதை ஒப்புக்கொள்கிறார். அதே நேரத்தில், சுவெர்டுரப் என்கிற வரலாற்றாளர், இரண்டு பக்கங்களிலும் 5,000 முதல் 15,000 வீரர்கள் வரை மட்டுமே இருந்தனர் எனக் கூறுகிறார். எனினும் குவாரசமியப் படையில் இருந்த வீரர்களின் பலமானது மங்கோலியர்களை விட அதிகமானதாக இருந்திருக்க வேண்டுமென நம்புகிறார். உண்மையில் குவாரசமியர்கள் மங்கோலியர்களைவிட எண்ணிக்கையில் சற்றே கூடுதலாக இருந்திருக்கலாம்.
மைக்கல் ஹீல்
வெளி இணைப்பு
மைக்கல் ஹீல் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1948 பிறப்புகள் பகுப்பு:வாழும் நபர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள் பகுப்பு:கிலெளசெஸ்டர்சையர் துடுப்பாட்டக்காரர்கள்
இருகிசு ஆற்று யுத்தம்
யுத்தம்
இந்த யுத்தத்தில் யார் யார் எந்தப் படைப் பிரிவுகளுக்குத் தலைமை தாங்கினர் என்பதும் நூலைப் பொறுத்து வேறுபடுகிறது. இரண்டு ஆண்டுகளிலும் போர் நடைபெற்றதாகக் குறிப்பிடும் நிகழ்வுகளில், தளபதிகளாக ஷா மற்றும் சுபுதை இருந்துள்ளனர். 1219ஆம் ஆண்டைக் குறிப்பிடுகையில், வலப்பக்கப் பிரிவுகளைச் சலாலத்தீன் மற்றும் சூச்சி ஆகியோர் தலைமையேற்று நடத்தினர். செபே இந்தப் போரில் பங்கெடுத்ததாகக் குறிப்பிடுபவர்கள், அவர் இடப்பக்கப் பிரிவுக்குத் தலைமை தாங்கினார் என்று குறிப்பிடுகின்றனர். இந்த யுத்தம் நடைபெற்ற போது, இரு பக்கங்களுக்கும் வெற்றி தோல்வியின்றி நடந்தது. இரண்டு வலப்பக்க பிரிவுகளும் தத்தமது எதிரிகளின் வலப்பக்கப் பிரிவுகளை முறியடிப்பதில் வெற்றி கண்டன. சுவய்னி மற்றும் நசாவி ஆகியோரது நூல்களின்படி, மையப்பகுதியில் சிறிது நேரத்திற்கு ஷா தனித்து விடப்பட்டிருந்தார் என்பது தெளிவாகத் தெரிகிறது. எனினும், ஷாவின் வலது பிரிவின் ஒரு குதிரைப் படைத் தாக்குதலானது எதிரிகளைப் பின்வாங்கக் கட்டாயப்படுத்தியது. இப்பிரிவானது ஷாவின் மகன் சலாலத்தீனால் ஒருவேளை தலைமை தாங்கப்பட்டிருக்கலாம் எனக் கருதப்படுகிறது.
இரவு நேரம் வந்ததால் இந்த யுத்தமானது நிறுத்தப்பட்டது. அடுத்த நாள் சண்டை மீண்டும் தொடருமென ஷா நம்பினார். ஆனால், அடுத்த நாள் அதிகாலையில் தங்களது முகாம்களை அப்படியே விட்டுவிட்டு மங்கோலியர்கள் தாயகத்திற்குச் சென்றதை அறிந்தார். தங்களது முகாமில் தாங்கள் இருப்பதாகக் காட்டிக்கொள்வதற்காக நெருப்புகள் மற்றும் தீப்பந்தங்களை மங்கோலியர்கள் பற்ற வைத்திருந்தனர். மற்ற விதங்களில் பெரிதாக எடுத்துக்கொள்ளப்படாத இந்தச் சிறு சண்டையானது, 1219ஆம் ஆண்டு மங்கோலியர்கள் குவாரசமியப் பேரரசு மீது படையெடுத்ததற்கு முன் இரு இராணுவங்களுக்கும் இடையில் முதன் முதலில் நடந்த ஒரு சண்டையாகப் பெரும் முக்கியத்துவம் பெற்றுள்ளது. இந்த யுத்தத்தில் மங்கோலியப் படைகளின் வலு மற்றும் நெஞ்சுரமானது குவாரசமிய ஆட்சியாளரை கலக்கமுறச் செய்தது. அவர் இதனால் பயந்து கூட இருந்தார் என்று குறிப்புகள் தெரிவிக்கின்றன. தான் சந்திக்கும் எவரிடமும் மங்கோலியர்கள் காட்டிய துணிச்சலைப் பற்றியே ஷா பேசிக் கொண்டிருந்தார். இதன் காரணமாகவே அவர் மங்கோலியர்கள் தன் நாட்டின் மீது படையெடுத்தபோது தெளிவான தற்காப்பு அணுகுமுறையைத் தேர்ந்தெடுத்தார் என பல வரலாற்றாளர்கள், வாசிலி பார்ட்டோல்டு என்ற வரலாற்றாளர் குறிப்பிட ஆரம்பித்ததற்குப் பிறகு, குறிப்பிடுகின்றனர். .
அபு நசீர் துறைமுகம்
அபு நசீர் துறைமுகம் (Abu Nasir Port)  மேற்கு ஆப்கானித்தானின் பரா மாகாணத்தின்  சிப் கோ மாவட்டத்தில்  அமைந்துள்ள ஓர் உலர் துறைமுகமாகும். ஆப்கானித்தான்-ஈரான் எல்லைக்கு அடுத்ததாக ஓர் எல்லைக் கட்டுப்பாட்டு புள்ளியாகவும் இத்துறைமுகம் திகழ்கிறது. சேக் அபு நசீர் பராகி என்ற பெயராலும் இத்துறைமுகம் அறியப்படுகிறது. ஈரானில் உள்ள மகிருத் கிராமத்திலிருந்து தரை வழியாக நுழைவதற்கான அதிகாரப்பூர்வ துறைமுகமாகவும் இது சிறப்பு பெற்றுள்ளது. . ஆப்கானித்தானின் பொருளாதாரத்தில் அபு நசீர் துறைமுகம் முக்கிய பங்கு வகிக்கிறது. ஏனெனில் கணிசமான அளவு தேசிய வர்த்தகம் இதன் வழியாக செல்கிறது.
ஆப்கானித்தானின் முக்கிய போக்குவரத்தும், கப்பல் வழி வணிகமும் நடைபெறும் பெறும் தளங்களில் இத்துறைமுகமும் ஒன்றாகும். ஆப்கானித்தானின் பரா நகரைச் சேர்ந்த 13 ஆம் நூற்றாண்டின் அபு நாசர் பராகியின் நினைவாக துறைமுகத்திற்கு இப்பெயர் பெயரிடப்பட்டது. ஆப்கானித்தான் அரசாங்க அலுவலகங்கள் உட்பட பல வசதிகள் மற்றும் வாகன நிறுத்துமிடங்கள் இத்தளத்தில் அமைந்துள்ளன. அபு நசீர்-பரா நெடுஞ்சாலை எல்லை வாசலில் தொடங்கி 130 கிலோமீட்டருக்குப் பிறகு இணைகிறது. கிழக்கில் பரா நகருக்கு அருகில் காந்தகார்-எரத் நெடுஞ்சாலையுடன். மத்திய ஆசியா, கிழக்கு ஆசியா மற்றும் தெற்காசியாவை மத்திய கிழக்குடன் இணைக்கும் மூன்று முக்கியமான வர்த்தக வழிகளில் இதுவும் ஒன்றாகும்.
லியோமி கோல்மன்
லியோமி கோல்மன் (Leonie Coleman, பிறப்பு: பிப்ரவரி 5 1979), ஆத்திரேலியப் பெண்கள் துடுப்பாட்ட அணியின் மேனாள் வீரர்  ஆவார். இவர் ஒரு தேர்வுத் துடுப்பாட்டப் போட்டியிலும், 24  ஒருநாள் பன்னாட்டுத் துடுப்பாட்டப் போட்டிகளிலும், இரண்டு இருபது20   போட்டிகளிலும்    கலந்து கொண்டுள்ளார். 2008 ல், ஆத்திரேலிய பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,  2004  -2009 பருவ ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1979 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
சமிக்ஞை முறைமை 7
சமிக்ஞை முறைமை #7("SS7") ஒரு தொலைபேசி சமிக்ஞை நெறிமுறையாகும். உலகத்தின் பொதுவான பழைய வகையான தொலைபேசி கட்டமைப்பின் பெரும்பங்கு வகிக்கும் நெறிமுறையாகும். இதன் மிக முக்கிய பணி என்பது தொலைத்தொடர்பு கட்டமைப்பினை பயன்படுத்தி ஒரு தொலைபேசி தொடர்பை உருவாக்குதாகும். மற்ற முக்கிய பணிகள், எண் மாற்றம், குறுஞ்செய்தி, முன்கட்டண, கட்டண சேவைகளுக்கான பேச்சு நேரக்கணிக்கீடுகளுக்கான சேவைகள் முதலியனவாம்.
இதை பொதுவாக குறுக்கி "SS7" என்றே அழைக்கப்படுகிறது. வட அமெரிக்காவில் இதை 'பொதுத்தட சமிக்ஞை முறைமை 7 (common channel signaling system 7) "CCSS7" என்று மாற்றி அழைப்பர். ஐரோப்பாவில் இதனை பொதுவாக "C7" என்று அழைப்பது வழக்கம்.
பகுப்பு:தொலைத்தொடர்பு
அம்மன் காசு
thumb
மதிப்பீடு
பிரிட்டிஷ் இந்தியாவின் ஒரு பைசாவுக்கு மூன்று அம்மன் காசுகள் சமம். இந்தக் காசை அவர்கள் பெற்ற உரிமையின் அடையாளமாக வெளியிட்டுக்கொண்டார்கள். அந்த நாட்டின் அதிபதி பிரகதாம்பாள் என்றும், அவளுடைய பிரதிநிதியாகத்தான் தொண்டைமான்கள் ஆண்டுவந்ததாக கூறிக்கொண்டனர்.
காளப்பநாய்க்கன்பட்டி மாரியம்மன் கோயில்
காளப்பநாய்க்கன்பட்டி மாரியம்மன் கோயில் தமிழ்நாட்டில் நாமக்கல் மாவட்டம், காளப்பநாய்க்கன்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் சித்திரை திருவிழா முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ராபின் கிஃபோர்ட்
ராபின் கிஃபோர்ட் ( Robin Gifford , பிறப்பு: மே 9 1974), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1993/94-1995/96 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ராபின் கிஃபோர்ட்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1974 பிறப்புகள் பகுப்பு:வாழும் நபர்கள்
யுனிசெப் இந்தியா
பரந்த மற்றும் சிக்கலான இந்திய நாட்டில் பிறந்த ஒவ்வொரு குழந்தையும் வாழ்க்கையில் சிறந்த துவக்கத்தை பெறுவதையும், அவர்களது முழு திறனை வளர்த்துக்கொள்வதையும் மேம்படுத்துவதையும் உறுதிப்படுத்துவதற்காக யுனிசெஃப் என்னும் ஐக்கிய நாடுகளின் சிறுவர் நிதியம் அமைப்பானது இந்திய அரசாங்கத்துடன் இணைந்து பணியாற்றிவருகிறது.
வரலாறு
யுனிசெப் இந்தியா அமைப்பு 1949 இல் இந்தியாவில் தனது பணியை மூன்று ஊழியர்களுடன் தொடங்கியது. அதன்பிறகு மூன்று ஆண்டுகளுக்கு பின்னர் தில்லியில் தனது அலுவலகத்தை நிறுவியது. தற்போது, 16 மாநிலங்களில் இந்தியாவின் குழந்தைகளின் உரிமைகளுக்கு இது பரிந்துரைக்கிறது. 1949 இந்தியாவின் முதல் பென்சிலின் ஆலை பிம்பிரியில் நிறுவப்பட்டது. இது மருந்துகள் மற்றும் மருந்தகத்தில் முதல் பொதுத்துறை நிறுவனம் ஆகும். இதை நிறுவ யூனிசெஃப் உபகரணங்கள் மற்றும் தொழில்நுட்ப உதவிகளை வழங்கியது. 1954-வெள்ளை ஒற்றுமை: ஒரு ஆரம்பம் 1940 களில், கெய்ரா யூனியன் (AMUL), பால் கூட்டுறவு நிறுவனம், சிக்கலை எதிர்கொண்டது அதாவது அவர்களது உபரி பால் விற்பனை ஆகாமல் தேங்கியது. இதனால் ஆயிரக்கணக்கான பால் உற்பத்தியாளர்களின் வாழ்வாதாரத்திற்கு ஆபத்து ஏற்படும் நிலை தோன்றியது. "வெள்ளைப் புரட்சியின் தந்தை" எனப்படும் டாக்டர் வர்கீஸ் குரியன், யூனிசெஃப் உதவியினால் உபரி எருமைப் பாலை பால் மாவாக மாற்றுவதை உறுதிப்படுத்தினார். 1954 ஆம் ஆண்டில் யுனிசெப் நிறுவனம் அரே மற்றும் அன்ட் பால் செயலாக்கத் திட்டங்களுக்கு நிதியளிக்க இந்திய அரசாங்கத்துடன் உடன்பட்டது. அதற்கு பதிலாக, தேவைப்படும் பகுதிகளில் குழந்தைகளுக்கு இலவசமாக அல்லது மானியத்துடன் பால் வழங்கப்படும். ஒரு தசாப்தத்திற்குள், இந்தியாவுக்கு பதினைந்து யூனிசெஃப் பால் பதப்படுத்தும் ஆலைகளை அளித்தது. அதன்பிறகு இந்தியா பால் உலகின் மிகப்பெரிய உற்பத்தியாளராக மாறிவிட்டது. 1954 இல் யுனிசெப் வழங்கிய உபகரணத்துடன் இந்தியாவின் முதல் டிடிடி (DDT) ஆலை நிறுவப்பட்டது இந்திய அரசு துவக்கிய இந்தியாவின் முதல் DDT ஆலையைக் கொண்டு தேசிய மலேரியா ஒழிப்பு திட்டம் தீட்டப்பட்டது.
வெளி இணைப்புகள்
யுனிசெப் இந்தியா இணையதளம்
பகுப்பு:யுனிசெப்
தன்சிகா
தன்சிகா (Dhansika) ஒரு இந்தியத் திரைப்பட நடிகையாவார். பேராண்மை திரைப்படத்தில் நடித்து தமிழ் த் திரைப்பட உலகில் பிரபலமானார். இவர் தஞ்சையில் பிறந்தவராவார், இவரது தாய் மொழி தமிழ் ஆகும். பின்பு அரவான், பரதேசி போன்ற தமிழ் படங்களில் நடித்தார். 2016 ஆம் ஆண்டு ரஜினிகாந்த்துடன் கபாலி படத்தில் நடத்துள்ளார்.
வெளியிணைப்புகள்
பகுப்பு:இந்தியத் திரைப்பட நடிகைகள் பகுப்பு:வாழும் நபர்கள் பகுப்பு:1989 பிறப்புகள் பகுப்பு:தமிழ்த் திரைப்பட நடிகைகள் பகுப்பு:இந்திய நடிகைகள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:தஞ்சாவூர் மாவட்ட நபர்கள் பகுப்பு:தமிழ்நாட்டு நடிகைகள்
சோ ராமசாமி
சோ ராமசாமி (Cho Ramaswamy, அக்டோபர் 5, 1934 - டிசம்பர் 7, 2016), பத்திரிக்கை ஆசிரியர், நாடக ஆசிரியர், நடிகர், வக்கீல் எனப் பல்வேறு பொறுப்புகளை மேற்கொண்டவர். சோ என அழைக்கப்பட்டவர். துக்ளக் என்னும் அரசியல் வார பத்திரிக்கையின் நிறுவுநர் மற்றும் ஆசிரியர் ஆவார். இவரின் 'அரசியல் நையாண்டி' எழுத்துகள் இவருக்குப் 'பத்திரிக்கை உலகில்' தனி இடம் வகுத்துத் தந்தது.
வாழ்க்கைக் குறிப்பு
சோ ராமசாமி சென்னையில் பிறந்தவர். இவருடைய தந்தையார் ரா. ஸ்ரீநிவாசன், தாயார் ராஜம்மாள். இவர் தன்னுடைய பள்ளிப் படிப்பை மயிலாப்பூர் பி.எஸ். உயர்நிலைப் பள்ளியிலும், கல்லூரிப் படிப்பை லயோலா கல்லூரியிலும் பயின்று இளநிலைஅறிவியல் (பி.எஸ் சி) பட்டப் படிப்பை விவேகானந்தா கல்லூரியிலும் பயின்றார். பின் 1953-55-ஆம் ஆண்டுகளில் சென்னை சட்டக் கல்லூரியில் பயின்று இளநிலைச்சட்டப் படிப்பில் (பி.எல்) பட்டம் பெற்றார். 1957 முதல் 1962 வரை சென்னை உயர் நீதி மன்றத்தில் வக்கீலாகப் பணியாற்றினார். 1962 முதல் டி.டி.கே (T.T.K) கம்பெனிகளுக்குச் சட்ட ஆலோசகராகப் பணியாற்றினார். இவருக்கு 1966 ஆம் ஆண்டு திருமணம் நடந்தது. இவருக்கு ஒரு மகனும் மகளும் உள்ளனர். ’சோ’ எனும் பெயர் பகீரதன் எழுதிய தேன்மொழியாள் மேடை நாடகத்தில் இவர் ஏற்ற கதாபாத்திரத்தின் பெயராகும்.
விருதுகள்
இவர் தனது பத்திரிக்கைத்துறைச் பணிக்காக 1985 இல் 'மஹாரான மேவார்' வழங்கிய ஹால்டி காட்டி விருதும், 1986 இல் வீரகேசரி விருதும், 1994 ஆம் ஆண்டு கொயங்கா விருதும், 1998 இல் நச்சிக்கேதஸ் விருதும் பெற்றார்.
படைப்புகள்
இவர் 22 நாடகங்களையும், 8 புதினங்களையும், அரசியல், கலை எனப் பல்வேறு துறைகளைச் சார்ந்த கட்டுரைகளையும் எழுதியுள்ளார்.
இவரது முகமது பின் துக்ளக் என்னும் 'அரசியல் நையாண்டி' நாடகம் மிகவும் புகழ் பெற்றது. இது பின்னர் திரைப்படமாகவும் வெளிவந்தது.
அரசியல்
இவர் மாநிலங்களவை உறுப்பினராக வாஜ்பாயால் நியமனம் செய்யப்பட்டு 1999 முதல் 2005 வரை பணியாற்றினார்.
இலங்கைத் தமிழர் தொடர்பான போக்கு
சோ ராமசாமி இலங்கைத் தமிழர்களுக்கு, குறிப்பாக விடுதலைப்புலிகளுக்கு எதிரான போக்கினைக் கொண்டிருந்தார். இலங்கைத் தமிழர் பற்றிய போதியளவு புரிதல் அற்றும் இருந்தார். இவர் 1980 இல் இலங்கை வந்து, அதிபர் ஜே.ஆர் ஜெயவர்த்தனாவிடமிருந்து பரிசு வாங்கியது முதல் இலங்கைத் தமிழ் மக்களுக்கு எதிராக செயற்பட்டார் என்ற கருத்துள்ளது. இவரின் தமிழின எதிர்ப்பின் காரணமான 1986 இல் மதுரையில் வைத்து அமில முட்டை வீசப்பட்டது. அதனால் அவருக்கு பல வருடங்களாக காவல்துறை பாதுகாப்பு வழங்கப்பட்டது. இவர் ஆரம்பித்த துக்ளத் சஞ்சிகைகள் 2007 இல் இலண்டனில் இலங்கைத் தமிழர்களினால் தீக்கிரைக்குள்ளாயின. அவர்கள் விடுதலைப் புலிகள் என்றும், அல்லது அவர்களுடைய ஆதரவாளர்கள் என்றும் சில செய்திகள் தெரிவித்தன.
வெளி இணைப்புகள்
பகுப்பு:1934 பிறப்புகள் பகுப்பு:2016 இறப்புகள் பகுப்பு:தமிழ்த் திரைப்பட நடிகர்கள் பகுப்பு:இதழாசிரியர்கள் பகுப்பு:இந்தியத் தமிழ் நாடகாசிரியர்கள் பகுப்பு:தமிழக எழுத்தாளர்கள் பகுப்பு:தமிழக அரசியல்வாதிகள் பகுப்பு:சென்னை நபர்கள் பகுப்பு:தமிழ்த் திரைப்பட இயக்குநர்கள் பகுப்பு:சென்னை திரைக்கதை எழுத்தாளர்கள்
செரினியன் பெண்மான்
கிரேக்கத் தொன்மங்களில், குறிப்பிடப்படும் செரினியன் பெண்மான் (Ceryneian Hind, Κερυνῖτις ἔλαφος   Kerynitis elaphos, லத்தீன்: Elaphus Ceryniti கள்), என்பது ஒரு தொன்மவியல் உயிரினமாகும். இது கிரேக்கத்தின், செரினியாவில் வாழ்ந்தது,  இது ஒரு பெரிய அளவிலான பெண் மானாகும். இது காளை விட பெரியது, தங்க கொம்புகளையுடையது, இதன் கொம்புகள் கலைமனின் கொம்களை ஒத்தவை, குளம்புகள் வெண்கலம் அல்லது பித்தளையால் ஆனவை. இது மனிதர்களின் கண்ணுக்கு எளிதில் புலப்படாதாது, மிக வேகமாக ஓடக்கூடியது  இது ஆர்ட்டிமிஸ் என்ற தேவதையின் உடமையாகவும் இருந்தது. இதைப் பிடித்து வருவது ஹெராக்ளிசுக்கு வழங்கப்பட்ட மூன்றாவது வேலை ஆகும்.
இதற்கான பிற பெயர்களும் விளக்கங்களும்: தங்கக் கொம்புகள் கொண்ட கூடிய டோ, கோல்டன்-ஹார்ன்ட் ஹிண்ட், செரீனியா ஹிண்ட், செரினிடியன் ஹிண்ட், தங்க கொம்புள்ள மிருகம், பர்ஹாசியன் ஹிண்ட், மேனலஸின் வேகமான ஹிண்ட் மற்றும் மேனலஸின் மிருகம். பிரேசர் கூறுகையில், செரினைட்ஸ் நதியிலிருந்து இதற்கு  பெயர் வந்தது, "இது ஆர்கேடியாவில் தோன்றி அக்கீயாயா வழியாக கடலுக்குள் பாய்கிறது".
ஒரு பாரம்பரியத்தின் படி, ஆர்ட்டெமிசு தேவதை ஐந்து செரீனிய ஹிண்ட்களின் வலிமைமிக்க மந்தையானது பர்ஹேசிய மலையின் அடிவாரத்தில் "கறுப்பு-கூழாங்கல் அனாரஸ்" கரையிலிருந்து வெகு தொலைவில் விளையாடுவதைக் கண்டார். ஆர்ட்டெமிஸ் அவற்றின் பின்னங்கால்களால் மிகவும் ஈர்க்கப்பட்டார், அவற்றில் நான்கை தனது தங்கத் தேருக்கு பூட்டி, தங்கக் கடிவாளங்களை போட்டார். ஆனால் ஹெராக்கிள்ஸின் எதிர்கால வேலைக்காக என்று வேண்டுமென்றே ஒன்றை செரீனிய மலைக்கு தப்பிச்செல்ல அனுமதித்தார். இந்த மான் செரீனியாவில் இருந்தபோது, திராட்சைத் தோட்டங்களிலிருந்து விவசாயிகளைத் துரத்தியது.
ஆர்ட்டெமிசால் செரினியன் பெண்மான் புனிதமானது. "டெய்கீட் [என்னை] ஆர்ட்டெமிசுக்கு அர்ப்பணித்தார் 'என்று பெண்மான் கூறியதாக கல்வெட்டில் கூறப்படுகிறது." இதன் புனிதத்தன்மை காரணமாக, ஹெராக்கிள்ஸ் இந்த பெண்மானுக்கு தீங்கு விளைவிக்க விரும்பவில்லை, எனவே ஓனோவிலிருந்து  ஹைபர்போரியா வரை, ஆர்ட்டெமிசியஸ் என்ற மலைவரை (ஆர்கோலிஸை மாண்டினியாவின் சமவெளியில் இருந்து பிரிக்கும் ஒரு மலை) கடைசியாக லாடன் நதிக்கு அருகில் இதைக்  கைப்பற்றும் வரை. ஒரு வருடத்திற்கும் மேலாக துரத்திச் சென்றார்.
யூராகிடிஸ் கூறுகையில், ஹெராக்கிள்ஸ் பெண்மானைக் கொன்று ஆர்ட்டெமிஸுக்குக் கொண்டு வந்தார். என்கிறார் மற்றொரு பாரம்பரிய கதையில், இது தூங்கும்போது வலைபோட்டு கைப்பற்றினார் அல்லது  அதை கீழே ஓடினார் என்று கூறப்படுகிறது. மற்றொரு கூற்றில், அது லாடன் நதியைக் கடப்பதற்கு சற்று முன்பு அதை ஒரு அம்பால் வீழ்த்திக் கொன்றார் எனப்படுகிறது. பிரிதொரு கூற்றின்படி ஹெராக்கிள்ஸ்  மெல்லிய அம்பு ஒன்றை எடுத்து செலுத்தி, மானின் முன்கால்கள் இரண்டையும் தளை செய்தார். பின்னர் ஆர்ட்டெமிஸ் தேவதை மற்றும் அப்பல்லோவுக்கு ("மான் அந்த தெய்வங்களின் கோயிலில் தஞ்சமடைந்த நிலையில்" ) மானை பிடிக்க வந்த காரணம் குறித்து விளக்கமளித்து, மானுக்கு எந்த ஆபத்தையும் ஏற்படுத்தமாட்டேன் என்ற பின்னர் அதை யூரிஸ்டியசிடம் உயிரோடு கொண்டு செல்ல அனுமதிக்கப்பட்டார். இவ்வாறு எர்குலிஸ் மைசீனாவில், தனது மூன்றாவது பணியை நிறைவு செய்தார். வலது|thumb| ஒரு கொரிந்திய தலைக்கவசத்தில் (கிமு 5 ஆம் நூற்றாண்டின் ஆரம்பத்தில்) சித்தரிக்கப்பட்டுள்ளபடி, ஹெராக்கிள்ஸ் அப்பல்லோவிடம் பெண்மானுக்காக போராடுகிறார்.
வெளி இணைப்புகள்
பகுப்பு:எர்க்குலிசின் வேலைகள்
தரு
கல்பித சங்கீதத்தில் ஒரு வகையைச் சேர்ந்தது தரு ஆகும். இசை நாட்டியங்கள், நாட்டிய நாடகங்களில் இவ்வுருப்படிகள் இடம் பெறுகின்றன. இவ் உருப்படியை கதைப்பாட்டு எனவும் அழைப்பர். தரு என்ற உருப்படியின் சாகித்தியம் சரித்திர சம்பந்தமானதாக அல்லது காதல் பாட்டாகவாவது இருக்கும். சில சமயங்களில் பிரபுக்களைப் புகழ்ந்து பாடுவதாகவும் இருக்கும். இதில் அதிக சாகித்தியங்கள் மத்திம கால நடையில் காணப்படும். இதில் பல்லவி, அனுபல்லவி, சரணம் ஆகிய அங்கங்கள் காணப்படும். எனினும் சாதாரணமாக எல்லாத் தருக்களிலும் பல்லவி, அனுபல்லவி என்னும் இரு அம்சங்கள் மட்டுமே வருவதுண்டு. சரணங்கள் பலவற்றைக் கொண்டிருப்பது தருவின் மற்றொரு அம்சமாகும். தருக்களில் சிலவற்றில் இரண்டு அடிப் பாட்டுக்களாகவும், நான்கு அடிப் பாட்டுக்களாகவும் சொற்கட்டு சேர்ந்தவைகளாகவும் இருக்கின்றன. அருணாச்சலக் கவிராயரின் இராம நாடகத்தில் பல மொழிகளில் அமைகின்ற பல தருக்கள் காணப்படுகின்றன. தருக்களில் ஜதிகள் பொருத்தப்படுவதுண்டு. தருக்களில் பல வகைத் தருக்கள் உண்டு.
தருக்களின் வகைகளும் அவற்றின் விளக்கங்களும்
1. பிரவேசிக்க தரு :- நாட்டிய நாடகத்தின் ஆரம்பத்தில் உறுப்பினர்களை அறிமுகப்படுத்தும் வகையில் அமையும் பாடல்.
2.வர்ணனைத் தரு :- ஒரு நிகழ்ச்சி, இயற்கைக் காட்சி, ஒருவரின் பண்பு, ஆகியவற்றில் ஒன்றை வர்ணிப்பதாக அமைந்துள்ள பாடல். உ+ம் : இராம நாடகத்தில் மோகன இராகத்தில் அமைந்துள்ள கல்யாணத் தோகை அடித்த எனத் தொடங்கும் பாடல் சீதா தேவியின் திருமண நிகழ்ச்சிகளை சித்தரித்துக் காட்டுகின்றது.
3. சம்வாதத் தரு :- இருவருக்குள் நடக்கும் வாக்குவாதத்தை சாகித்தியத்தில் கொண்டிருக்கும் பாடல். உ+ம் : இராமநாடகத்தில் கல்யாணி இராகத்தில் மண்ணில் மெத்த அரசக்கோன் எனத் தொடங்கும் பாடல். இதில் இராமனுக்கும் பரசுராமனுக்கும் நடக்கும் தர்க்கத்தை விவரிக்கின்றது.
4. ஸ்வாகதத் தரு :- தனக்குத் தானே உரையாடிக் கொள்ளும் விதத்தில் அமைந்துள்ள பாடல்.
5. உத்தர பிரதி உத்தர தரு :- இருவருக்குள் நடக்கும் உரையாடலை சித்தரிக்கும் வகையில் அமைந்துள்ளது.
6. ஜக்கினித் தரு :- சாகித்தியத்தின் முதல் பகுதியில் ஜதிகளையும் அடுத்த பகுதியில் வார்த்தைகளையும் கொண்டு மத்திம காலப் பிரயோகங்களையும் கொண்டு அமைந்துள்ள தருக்கள் ஆகும்.
7. கோணங்கித் தரு :- தெய்வீகக் கோமாளி இசைக்கும் பாடல் கோணங்கித் தரு ஆகும். உ+ம் : தெய்வீகக் கோமாளி
8. கோலாட்டத் தரு :- கோலாட்டம் ஆடும் போது இசைக்கும் பாடல் கோலாட்டத் தரு ஆகும்.
பகுப்பு:உருப்படிகள்
கோபால்ட்டு ஆர்சனைடு
கோபால்ட்டு ஆர்சனைடு (Cobalt arsenide) CoAs என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கோபால்ட்டு தனிமமும் ஆர்சனிக்கும் சேர்ந்து வினைபுரிந்து இந்த இருமச் சேர்மம் உருவாகிறது.
இயற்பியல் பண்புகள்
Pnam என்ற இடக்குழுவில் a = 0.515 நானோமீட்டர், b = 0.596 நானோமீட்டர், c = 0.351 நானோமீட்டர், Z = 4. என்ற செல் அளவுருக்களுடன் கோபால்ட்டு ஆர்சனைடு நேர்சாய்சதுரக் கட்டமைப்பில் படிகமாகிறது. இரும்பு ஆர்சனைடின் கட்டமைப்பை ஒத்த கட்டமைப்பையே கோபால்ட்டு ஆர்சனேட்டும் ஏற்றுள்ளது.
தோராயமாக 6-8 கிகாபாசுக்கல் அழுத்தத்தில் கோபால்ட்டு ஆர்சனைடின் ஒற்றைப் படிகங்கள் குறைந்த-சமச்சீர் கட்டத்திற்கு மாற்றத்திற்கு உட்படுகின்றன.
பயன்
கோபால்ட்டு ஆர்சனைடு ஒரு குறைகடத்தியாகவும் புகைப்பட ஒளியியல் பயன்பாடுகளிலும் பயன்படுத்தப்படுகிறது.
மேற்கோள்கள்
பகுப்பு:கோபால்ட் சேர்மங்கள் பகுப்பு:ஆர்சினைடுகள்
கவிக்குயில் (சிற்றிதழ்)
கவிக்குயில் என்பது தமிழ் நாட்டில் இருந்து மாத இதழாக வெளிவந்த ஒரு தமிழ்ச் சிற்றிதழ் ஆகும்.
வரலாறு
கவிஞர் டாக்டர் ஆனைவாரி ஆனந்தன் முதலில் மகரந்தம் என்ற கையெழுத்துப் பத்திரிகையைத் துவக்கினார். ’சூல். 1. தாது-1’ என்று கணக்கிட்டு எழுதிய அவர் 1983 செப்டம்பரில் அதை ’தட்டச்சு உருட்டுப்படி’ (டைப்ட் சைக்ளோஸ்டைல் ) ஏடு ஆக மாற்றினார். அடுத்து அதன் பெயரை சுகந்தம் என்றாக்கி தட்டச்சு பத்திரிகையாக வெளியிட்டார். 1983 நவம்பரில் ககந்தம் அச்சுப் பத்திரிகையாக வளர்ச்சி பெற்றது. ஆசிரியர் : சி. பன்னீர்செல்வம். சிறப்பாசிரியர் : கவிஞர் ஆணைவாரி ஆனந்தன் ஆவார். ‘சுகம்-1 மணம்-1‘ என்ற ரீதியில் எண்ணிக்கை வளர்த்த அது செய்திகள், சிந்தனைகள், துணுக்குகள், மாணவர் படைப்புகள், வாசகர் கடிதங்கள், கேள்வி- பதில் முதலியவற்றை வெளியிட்டது. ‘ஊர்ச்சூழல்‘ என்ற தலைப்பில் கிராமியப் பிரச்னைகளை அலசியது. இப் பத்திரிகை வெளியீட்டாளர்கள் மீண்டும் பெயர் மாற்றம் செய்தார்கள். 1984 திசம்பர் முதல் பத்திரிகை கவிக்குயில் என்ற பெயரைப் பெற்று, குயில்-1, கீதம்-1 என்று கணக்கிட்டு வெளி வந்தது.
உள்ளடக்கம்
நடந்தவை, நடப்பவை என்ற பகுதியில் செய்திகள் இடம் பெறுகின்றன. சமுதாய வீதியிலே என்ற பகுதியில் ஊர்ப் பிரச்னைகள் கவனிக்கப்படுகின்றன. மகளிர் இயல் என்று பெண்கள் பகுதி உள்ளது. அறிவியல் சிந்தனைகள், ‘தத்துவப் பாதையில்‘ என்று சிந்தனைக் கட்டுரைகளும், கலைப்பூங்காவில் திரைப்படம் குறித்து செய்திகள், நூல் மணம் என்ற பகுதியில் புத்தக மதிப்புரைகள் வெளியாயின. கவிமலர்கள் என்ற தலைப்பில் புதுக் கவிதைகளும், ஆனைவாரி ஆனந்தன் எழுதும் கவிதைகளும் தொடர்கதையும், வேறு ஒரு தொடர்கதையும் சிறுகதையும் இதில் வெளியாயின. உடல் நலம் காப்போம் என்று ஆரோக்கியக் குறிப்புகளும் அவ்வப்போது இடம் பெற்றன. ‘வழக்கியல்‘ என்று சட்ட ஆலோசனைகள் கூறும் ஒரு பகுதியும், ‘நமக்குள்ளே‘ என்ற கேள்வி பதில் பகுதியும் கவிக்குயிலில் இடம்பெற்றன.
குறிப்புகள்
பகுப்பு:தமிழ்நாட்டுச் சிற்றிதழ்கள் பகுப்பு:1980 களில் வெளிவந்த தமிழ் இதழ்கள்
ஆவல்நத்தம் வரதராஜப் பெருமாள் கோயில்
ஆவல்நத்தம் வரதராஜ பெருமாள் கோயில் தமிழ்நாட்டில் தூத்துக்குடி மாவட்டம், ஆவல்நத்தம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜ பெருமாள், ஸ்ரீ தேவி, பூமிதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
காப்சா
thumb|right|350px|தற்கால காப்ட்சா திரிபெழுத்துத் தொடர் காப்ட்சா (Captcha) என்பது இணைய வழியாகவோ நேரடியாகவோ ஒரு கணினியுடன் தொடர்பு கொள்ளப் பயன்படும் புகுபதிகை உள்ளீடு கடவுச்சொல் உட்பட ஒரு மனிதனால் செய்யப்படுகின்றதா அல்லது தானியங்கி வழி புகுபதிகை செய்யப்படுகின்றதா என தேர்வு செய்யும் ஒரு      மென்பொருள்நிரலிஆகும். இதன் பயன் தானியங்கிவழி பலவகையான இடையூறுகள் செய்பவர்களைக் கட்டுப்படுத்துவதாகும். காப்ட்சா (CAPTCHA) என்பது கார்னிகி மெலன் பல்கலைக்கழகத்தின் காப்புரிமைகொண்ட வணிக அடையாள எழுத்தடை. இது ஒரு சொற்றொடரின் சுருக்கெழுத்துக் கூட்டுச்சொல். கணினிகளையும் மனிதரையும் வேறுபடுத்திக் காட்ட, முழுவதும் தானியங்கியாய் தொழிற்படும், பொதுவில் இயங்கும் டூரிங் சோதனை (உரைகல்). (Completely Automated Public Turing test to tell '''Computers and Humans"' Apart).
புகுபதிகையின் போதோ, பின்னூட்டத்தின்போதோ இணையதளங்களில் ஒரு படமும் அதில் பெரிய அளவிளான எழுத்துக்கள் நெளிந்தும் குழிந்தும் கோணல்மாணலாகவோ, மங்கியதாகவோ, அல்லது அதன்மீது கிறுக்கியுமோ இருக்கக் காண்பீர்கள். அதன் அருகில் ஒரு எழுத்துப்பெட்டி (Textbox) இருக்கும். அதில் படத்திலுள்ள வளைந்து நெளிந்து திரிபுற்ற சொற்களை அந்த எழுத்துப்பெட்டியில் (TextBox) இட வேண்டும் (தட்டச்சு செய்ய வேண்டும்). பிறகு அந்த பக்கத்தை அனுப்புவதற்கான பொத்தானை அழுத்தவேண்டும்.
இணையதளப் பயனர்கள் புகுபதிகை செய்யும்பொழுது தவறுதலாக கடவுச்சொல்லையோ, பயனர் முகவரியையோ தட்டச்சிட நேரிடும். அப்பொழுது புகுபதிகையில் எழுதப்பட்டிருக்கும் நிரலி இந்த பயனர் எரிதல் (spam) மூலம் புகுபதிகை செய்ய முயலுவதாக பாவித்து (நினைத்து) (கீழே உள்ளது போல்) இன்னொரு பக்கத்திற்கு அழைத்துச் செல்லும். அங்கு ஒரு படத்தில் வேறு எழுத்துக்கோர்வை இருக்கும் அதிலுள்ள எழுத்துக்கள் கோணல்மாணலாகவும் மங்கியதாகவும், இன்னும் அந்த எழுத்துக்கோர்வையின் மேல் கிறுக்கியும் இருக்கும். பயனர் மனிதராக இருந்தால் அவர் அந்த படத்திலுள்ள எழுத்துக் கோவைகளை தெரிந்து தட்டச்சிடுவார்.
படத்திலுள்ள எழுத்துக்கள் வேவ்வெறு வடிவங்களில் வருவதால் தானியங்கி நிரலியால் எழுத்துக் கோவை என்று அறிய முடியாது. அதனால் எரிதல்களை கட்டுப்படுத்த முடியும்.call
காப்ட்சா நிரலி துணை
பி.ஹெச். பி யில் GD லைப்ரரியைக்கொண்டே அநேக காப்ட்சாக்கள் உருவாக்கப்படுகின்றன. மைக்ரோசாப்ட் நிறுவனத்தின் டாட்.நெட் (dot net) லும் இவைகளை எழுத முடியும்.
ஒருங்குறி (யுனிகோடை) பயன்படுத்தியும் காப்ட்சா உருவாக்கமுடியும். தமிழில் காப்ட்சா உள்ளீடும் முறை இன்னும் உருவாக்கப்படவில்லை.
காப்ட்சாவை முறியடிக்கும் வழிகள்
பகுப்பு:கணிமை பகுப்பு:மென்பொருள் பகுப்பு:20-ஆம் நூற்றாண்டுக் கண்டுபிடிப்புகள்
விந்தாம் ஹேசெல்டன்
விந்தாம் ஹேசெல்டன்  (Wyndham Hazelton , பிறப்பு: மே 8 1894, இறப்பு: மார்ச்சு 13 1958),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளில் கலந்து கொண்டுள்ளார். 1919-1930 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
விந்தாம் ஹேசெல்டன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1894 பிறப்புகள் பகுப்பு:1958 இறப்புகள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:பகிங்ஹாம்சையர் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
சுவாதித் திருநாள் ராம வர்மா
ஸ்ரீ சுவாதித் திருநாள் ராம வர்மா (Swathi Thirunal Rama Varma, மலையாளம்: ശ്രrii സ്വാതി തിരുനാള്‍ രാമ വര്‍മ, (ஏப்ரல் 16 1813 - திசம்பர் 25 1846) இந்தியாவில் திருவிதாங்கூர் சமத்தானத்தை (தற்காலக் கேரள மாநிலத்தில் தென்பகுதிகளையும், தமிழ் நாட்டின், கன்னியாகுமரி, மாவட்டத்தையும் உள்ளடக்கியிருந்த ஒரு பகுதியை) 1829 முதல் 1846 வரை ஆண்ட மன்னராவார்.
இவருடைய தாய் இராணி கவுரி லட்சுமி பாய் 1810-1815- ஆம் ஆண்டு வரை திருவிதாங்கூர் சமத்தானத்தை ஆங்கிலேயரின் பிரித்தானிய கிழக்கிந்திய நிறுவனத்தின் உதவியுடன் ஆண்டு வந்தார். லட்சுமிபாய்க்கு 1813 ஆம் ஆண்டு சுவாதித் திருநாள் ராம வர்மா பிறந்தார். இவர் பிறந்த ஆண்டிலேயே அரசராக அறிவிக்கப்பட்டார். இராணி கவுரி லட்சுமி பாய் இறந்த பின், 1815 ஆம் ஆண்டு முதல் 1829 ஆம் ஆண்டு வரை அரசனின் இளவயது காரணமாக நாட்டினைப் பதிலுக்கு ஆள்பவர் என்ற முறையில் இராணி கவுரி பார்வதி பாய் ஆட்சி செய்தார். சுவாதித் திருநாள் 1829 ஆம் ஆண்டு தக்க அகவையடைந்ததும் முழு அரச அதிகாரத்தையும் ஏற்று திருவிதாங்கூர் அரசைத் தன அந்திமக் காலமான 1846 ஆண்டு வரை ஆண்டார்.
இவர் சிறந்த ஆட்சியாளர் மட்டுமல்லாமல், சிறந்த இசை வல்லுனரும் இசைப் புரவலரும் ஆவார். இந்திய இசைக்கலையின் வடிவங்களுள் இந்துஸ்தானி இசை மற்றும் கருநாடக இசை ஆகியவற்றை ஆதரித்தாலும் இவர் ஒரு கருநாடக இசை மரபின் ரசிகர் ஆவார். இவர் நானூற்றுக்கும் மேலான கீர்த்தனைகளைக் கருநாடக இசை மற்றும் இந்துஸ்தானி இசை வடிவங்களில் இயற்றியுள்ளார். இவற்றுள் இவருக்கு விருப்பமான கீர்த்தனைகள் இவை: பத்மநாப பாஹி; தேவ தேவ; சரசிஜநாப மற்றும் ஸ்ரீ ரமணா விபோ ஆகியவையாகும். சுவாதித் திருநாள் மலையாளம், சமஸ்கிருதம், இந்தி, மராத்தி, தெலுங்கு, கன்னடம் வங்காள மொழி, தமிழ், ஒரியா மற்றும் ஆங்கில மொழிகளைச் சரளமாகப் பேசும் வல்லமை பெற்றிருந்தார்.
திருவனந்தபுரத்தில் உள்ள வானியல் ஆய்வகம், அருங்காட்சியகம் மற்றும் விலங்கியல் தோட்டம், அரசு அச்சகம், திருவனந்தபுரம் பொது நூலகம் (தற்போதைய மாநில மைய நூலகம் இது), கீழ்த்திசைச் சுவடி நூலகம் (தற்போதைய கேரளப் பல்கலைக்கழகம் இதை நிர்வாகிக்கிறது), போன்ற அமைப்புகள் சுவாதி திருநாள் மன்னரால் தொடங்கப்பட்டன. மன்னர் 1843 ஆம் ஆண்டு முதல், ஆசிய அரச சங்கத்தின் (Royal Asiatic Society) உறுப்பினராக இருந்தார். .
இளமைப் பருவம்
இராணி கவுரி லட்சுமி பாய் தன மூன்றாவது குழந்தை பிறந்து பின்பு இரண்டு மாதம் கழித்து இறந்து போனார். இராணியின் இறப்புக்குப் பின்னர் அவருடைய இளைய சகோதரி கவுரி பார்வதி பாய் ஆட்சிப் பொறுப்பையும் குழந்தைகளைப் பாதுகாக்கும் பொறுப்பையும் ஏற்றுக்கொண்டார். சுவாதித் திருநாள் ராம வர்மா பதினேழு மாதக் குழந்தையாயிருக்கும் போது இவரின் தாய் இறந்துவிட, இவரின் சிறிய அன்னை கவுரி பார்வதி பாய் பதினான்கு வருடம் அரசாட்சி புரிந்தார். இதன் பின்பு சுவாதித் திருநாள் முழு அதிகாரத்துடன் மன்னரானார்.
கல்வி
சிறிய அன்னையும் வளர்ப்புத் தாயுமான இராணி கவுரி பார்வதி பாய் இசையில் தேர்ச்சி பெற்றவர். சமஸ்கிருத அறிஞரான தந்தை சுவாதித் திருநாளின் கல்வியில் அக்கறை எடுத்துக் கொண்டார். இது போலக் கர்னல் மன்றோவும் அக்கறை காட்டினார். இளவரசர் ராம வர்மா ஆறு வயதில் மலையாளம் மற்றும் சமஸ்கிருதத்தையும், ஏழு வயதில் ஆங்கிலத்தையும் கற்றார். தொடர்ந்து கன்னடம், தமிழ், இந்துஸ்தானி, தெலுங்கு, மராத்தி, ஆங்கிலம் மற்றும் பாரசீக மொழிகளையும் கற்றார். இவருடைய ஆசிரியர்களையும், வெளிநாட்டு விருந்தாளிகளையும் மலைக்க வைத்த இவர் மொழிகள் மட்டுமல்லாது வடிவவியல் போன்ற துறைகளிலும் தன் திறமையைக் காட்டினார். கர்னல் வெல்ஷ் என்ற ஆங்கிலேய அதிகாரி அரண்மனைக்கு வந்தபோது அவரிடம் வடிவவியல், அறுகோணம், எழுகோணம் போன்ற வார்த்தைகள் சமஸ்கிருதத்திலிருந்து தோன்றியதாக வாதிட்டாராம்.
இசை ஈடுபாடு
சுவாதித் திருநாளுக்கு சிறு வயது முதலே இசையில் நாட்டமிருந்தது. மொழிகளில் நல்ல இசை இருப்பதாக எண்ணியே அவர் மொழிப்புலமை பெறத் தொடங்கினார். இவரின் இசைபற்றிய கல்வி முதல் பாடத்திலிருந்து கரமண சுப்பிரமணிய பாகவதர் மற்றும் கரமண பத்மநாப பாகவதர் ஆகியோர் மூலம் தொடங்கியது. பின்னர் இசையை ஆங்கிலத்தில் சுப்பாராவ் மூலம் கற்றார். தொடர்ந்து புகழ் பெற்ற இசைக் கலைஞர்களின் இசையைக் கேட்டும் பாடியும் கற்றார். இசையும் கலையும் தென்னிந்தியாவின் பல பகுதிகளில் வளர்ந்து வந்த காலம் அது. கருநாடக சங்கீத மும்மூர்த்திகளான தியாகராஜர் (1767–1847), சியாமா சாஸ்திரிகள் (1762–1827) மற்றும் முத்துசுவாமி தீட்சிதர் (1775–1835) என்போர் இவர் வாழ்ந்த காலத்தில் இசைக்கு வளமூட்டினார்கள். சுவாதித் திருநாளின் மாளிகை அந்நாளில் சிறந்திருந்த இசைக் கலைஞர்களின் தாயகமாக மாறிற்று. சகோதரர்களான தஞ்சை நாட்டிய சகோதரர் நால்வர், தியாகராசரின் மாணவர் கண்ணையா பாகவதர், அனந்தபத்மநாப கோஸ்வாமி (கோகிலாகந்தமேரு சுவாமி என்ற பெயர் பெற்ற மராத்தி பாடகர), ஷாட்கலா கோவிந்த மாரார் ஆகியோர் இங்கு வருகை புரிந்த கலைஞர்களாவர்.
சுவாதித் திருநாள் இசைவிழா
மன்னர் சுவாதித் திருநாள் வழிவந்தவர் தென்னிந்திய கர்நாடாக இசைக்கலைஞர் இளவரசர் இராம வர்மா. சுவாதி சங்கீதோத்சவம் என்ற ஒரு வாரம் முழுவதும் சுவாதித் திருநாள் மன்னரின் கீர்த்தனைகளை முன்னிலைப்படுத்தி நடத்தப்பட்ட இசை விழாவினை இளவரசர் இராம வர்மா நடத்தினார். ஆண்டுதோறும் சனவரி மாதம் 6 முதல் 12 ஆம் தேதி வரை திருவனந்தபுரம் குதிர மாளிகையில் இந்த இசைவிழா நடப்பது வழக்கம்.
வானியல்
சுவாதித் திருநாள் அக்கறை காட்டிய மற்றொரு துறை வானியலாகும். இந்திய வானியல் அறிவைப் பயன்படுத்தி மேல்நாட்டு வானியலுடன் ஒப்பிட்டு நோக்க விரும்பினார். வானியல் பொறிகளைக் கட்டமைக்க ஆலப்புழையில் வாழ்ந்த கால்டிகாட் என்ற தொழிலக சார்பாளரை விரும்பி அழைத்துப் பணிகளை நிறைவேற்றிக் கொண்டார். 1837 ஆண்டு ஒரு வானியல் ஆய்வகம் (astronomical observatory) ஒன்றை நிறுவிக் கால்டிகாட்டை அதன் பொறுப்பாளாராக்கினார். இன்றும் கூடச் சில கருவிகளைத் திருவனந்தபுரம் வானியல் ஆய்வகத்தில் (இயற்பியல் துறை, கேரளா பல்கலைக்கழகம்) காணலாம். இவர் கண்டறிந்தவை அண்டம் பற்றிய உண்மைகள் இந்திய மற்றும் மேற்கத்திய தகவல்களுடன் ஒத்துப் போகிறது என்பது தான். அரசு அச்சகத்தையும் (அப்போது கேரளாவிலிருந்த தனியார் அச்சகம் சி.எம்.எஸ் பிரஸ்), அருங்காட்சியகத்தையும், வனவிலங்குப் பூங்காவையும் மன்னர் நிறுவினார்.
குடும்பம்
தன் தாய் இராணி கவுரி பாய் இறக்கும் போது சுவாதித் திருநாள் இளம் குழந்தை. பின் தன் சிறிய அன்னை இராணி பார்வதி பாயிடம் வளர்ந்தார். சிறிய அன்னைக்குக் குழந்தைகளில்லை. இவரின் சகோதரன் உத்திரம் திருநாள் மார்த்தாண்ட வர்மா ஆவார். சுவாதித் திருநாள் மறைவுக்குப் பிறகு (1846 ஆம் ஆண்டு) உத்திரம் திருநாள் மார்த்தாண்ட வர்மா மன்னரானார். இவர் 1860 ஆம் ஆண்டு வரை ஆட்சி புரிந்தார். சுவாதித் திருநாளின் சகோதரி கவுரி ருக்மிணி பாய் ஆவார். இவருடைய மகள் தான் மன்னரின் முதல் மனைவி. இவர்களுக்குப் பிறந்தவர் மன்னர்மூலம் திருநாள் ஸ்ரீ ராம வர்மா ஆவார்.
சுவாதி திருநாள், ஸ்ரீமதி நாராயணபிள்ளை கொச்சம்ம்மா அம்மாவீடு குடும்பத்தைச் சேர்ந்த திருவட்டார் அம்மாச்சி பணபிள்ளை அம்மா என்பவரை இரண்டாம் மனைவியாகத் திருமணம் செய்துகொண்டார். இராணி ஒரு கருநாடக இசைப் பாடகி மற்றும் வீணைக் கலைஞர் ஆவார். இவர் கொல்லத்தில் ஆய்குட்டி வீடு என்ற பெயருடைய சாதாரண நாயர் குடும்பத்தைச் சேர்ந்த பெண். திருமணத்துக்கு முன்பு இவர் திருவட்டார் அம்மாவீட்டாரால் (இவரின் பூர்வீக தாய் மற்றும் சகோதரிகள் உட்பட) தத்தெடுக்கப்பட்டார். இவரின் சகோதரி மன்னரின் சகோதரர் உத்திரம் திருநாளை மணந்தார். சுவாதித் திருநாளுக்கு திருவட்டார் சித்திரை திருநாள் அனந்த பத்மநாபன் தம்பி என்ற பெயரில் ஒரு மகன் பிறந்தான். மன்னர் 1843 ஆம் ஆண்டு முதலியார் இனத்தைச் சேர்ந்த சுந்தர லட்சுமி அம்மாள் என்ற நடன நங்கையை மணந்து கொண்டார். சுந்தர லட்சுமி சுகந்தவல்லி என்றும் அழைக்கப்பட்டாள். முதலில் மன்னர் சுகந்தவல்லியை அம்மாச்சி என்ற பட்டத்துடன் வடசேரி அம்மாவீடு என்ற வீட்டுக்குத் தத்தெடுத்தார். தஞ்சாவூர் அம்மாவீடு என்ற மாளிகையை 1845 ஆம் ஆண்டு கட்டி சுகந்தவல்லி குடும்பத்தாரை இங்கு குடியமர்த்தினார். எனினும் இவர் குடும்பத்தார் இந்தத் திருமண உறவை அங்கீகரிக்கவில்லை. மன்னர் 1846 ஆம் ஆண்டு இறந்தார். சுகந்தவல்லி தன இறுதிக் காலமான 1856 ஆம் ஆண்டு வரை (பத்தாண்டுகள்) தஞ்சாவூர் அம்மாவீட்டில் வாசித்தாராம். ஒரு இராணிக்கு உரிய சகல மரியாதைகளையும் தனிவகை முறைகளையும் இவர் பெற்றாராம். இவர் மறைவுக்குப் பின் மன்னர் உத்திரம் திருநாள் வீட்டையும் சொத்தையும் பிணைத்து ஒரு உத்தரவு பிறப்பித்தார். சுகந்தவல்லிக்காக ஏற்படுத்தப்பட்ட சொத்துக்களை திரும்ப எடுத்துக்கொள்ள இருப்பதாக உத்தரவு வந்தது. இதை எதிர்த்துச் சுகந்தவல்லியின் தங்கை கணவர் மெட்ராஸ் உயர்நீதி மன்றத்தில் மனுவினைப் பதிவு செய்தார். தனது தீர்ப்பில் உயர்நீதி மன்றம் சொத்துக்களை பிணைத்துக்கொள்ளும் உரிமையை ஒரு நிபந்தனையின் பேரில் அளித்தது. சுகந்தவல்லி குடும்பத்தாருக்கு மாதம் ரூபாய் பத்தாயிரம் மட்டும், மானியமாக அளிக்க வேண்டும் என்பது தான் நிபந்தனை.(ஆதாரம் திருவனந்தபுரத்தினேண்ட இதிகாசம்)
ஊடகம்
சுவாதித் திருநாள் என்ற தலைப்பில் ஒரு மலையாளப்படம் 1987 ஆம் ஆண்டு வெளியிடப்பட்டது. இப்படத்தை இயக்கியவர் பெயர் லெனின் இராசேந்திரன். சுவாதித் திருநாளாக நடித்தவர் பெயர் ஆனந்த் நாக்.
உசாத்துணைகள்
அச்சுத்சங்கர் எஸ் நாயர்
வெளி இணைப்பு
பகுப்பு:1813 பிறப்புகள் பகுப்பு:1846 இறப்புகள் பகுப்பு:பிரித்தானிய இந்தியா பகுப்பு:கருநாடக இசைக் கலைஞர்கள் பகுப்பு:இந்துஸ்தானி இசை பகுப்பு:திருவிதாங்கூர் மன்னர்கள் பகுப்பு:19-ஆம் நூற்றாண்டு இந்திய அரசர்கள்
சப்பானிய மக்கள்
thumb|டோக்கியோவின் ஷிபூயாவில் ஜப்பானிய மக்கள் சப்பானிய மக்கள் (ஆங்கிலம்: Japanse) என்பது ஜப்பானிய தீவுக்கூட்டம் மற்றும் நவீன நாடான ஜப்பானுக்கு சொந்தமான ஒரு இனக்குழு ஆகும்,    அங்கு அவர்கள் மொத்த மக்கள் தொகையில் 98.5% உள்ளனர். உலகளவில், சுமார் 129 மில்லியன் மக்கள் சப்பானிய வம்சாவளியைச் சேர்ந்தவர்கள்; இவர்களில், சுமார் 125 மில்லியன் பேர் சப்பானில் வசிப்பவர்கள். சப்பானுக்கு வெளியே வாழும் சப்பானிய வம்சாவளியைச் சேர்ந்தவர்கள் நிக்கீஜின் என்று குறிப்பிடப்படுகிறார்கள், சப்பானிய புலம்பெயர்ந்தோர். சப்பானிய இனம் என்ற சொல் பெரும்பாலும் நிலப்பரப்பு சப்பானிய மக்களை, குறிப்பாக யமத்தோ மக்களைக் குறிக்கப் பயன்படுகிறது. சப்பானிய மக்கள் உலகின் மிகப்பெரிய இனக்குழுக்களில் ஒன்றாகும்.
மொழி
சப்பானிய மொழி சப்போனிக் மொழியுடன் தொடர்புடையது என்றும் ரியூக்கியூவ மொழிகளில் ஒன்று எனக் கருதப்பட்டது. இந்த மொழியில் சொந்த சப்பானிய சொற்களும் சீன மொழியிலிருந்து பெறப்பட்ட ஏராளமான சொற்களும் அடங்கும். சப்பானில் சப்பானிய மொழியில் வயது வந்தோரின் கல்வியறிவு விகிதம் 99% ஐ விட அதிகமாக உள்ளது. சப்பானின் பிராந்தியங்களில் பன்னிரெண்டுக்கும் மேற்பட்ட சப்பானிய பேச்சு வழக்குகள் பேசப்படுகின்றன.
வலது|thumb| ஹைகோ மாகாணத்தில் ஒரு சிந்தோ திருவிழா சப்பானிய மதம் பாரம்பரியமாக இயற்கையாக பௌத்தம் மற்றும் சிந்தோ ( ஷின்புட்சு-ஷாகோ ) ஆகியவற்றின் கூறுகளை இணைக்கிறது. மத நியதி புத்தகம் இல்லாத சிந்தோ என்பது, பல தெய்வ மதமாகும், இது சப்பானின் பூர்வீக மதம். சப்பானிய ஏகாதிபத்திய குடும்பத்தின் சிம்மாசனத்திற்கான உரிமைக்கான பாரம்பரிய காரணங்களில் ஒன்றான சிந்தோ, 1868 ஆம் ஆண்டில் ( மாநில சிந்தோ ) மாநில மதமாக குறியிடப்பட்டது, ஆனால் 1945 இல் அமெரிக்க ஆக்கிரமிப்பால் அது அகற்றப்பட்டது. மகாயான பௌத்தம் ஆறாம் நூற்றாண்டில்சப்பானுக்கு வந்து பல பிரிவுகளாக பரிணமித்தது. இன்று, சப்பானிய மக்களிடையே பௌத்தத்தின் மிகப்பெரிய வடிவம் சின்ரான் நிறுவிய ஜாடோ ஷின்ஷா பிரிவு ஆகும்.
சப்பானிய மக்களில் பெரும்பான்மையானவர்கள் சிந்தோ மற்றும் பௌத்தம் இரண்டையும் நம்புவதாகக் கூறுகின்றனர். ஜப்பானிய மக்களின் மதம் பெரும்பாலும் ஒருவரின் வாழ்க்கைக்கான தார்மீக வழிகாட்டுதல்களின் ஒற்றை ஆதாரமாக இல்லாமல் புராணங்கள், மரபுகள் மற்றும் அண்டை நடவடிக்கைகளுக்கான அடித்தளமாக செயல்படுகிறது. <sup class="noprint Inline-Template Template-Fact" data-ve-ignore="true">[ <span title="This claim needs references to reliable sources. (April 2012)">மேற்கோள் தேவை  ] சப்பானின் மக்கள்தொகையில் சுமார் ஒரு மில்லியன் அல்லது 1% க்கும் குறைவானவர்கள் கிறிஸ்தவர்கள். சப்பானிய புலம்பெயர்ந்தோரின் பெரும்பான்மையான உறுப்பினர்கள் கிறிஸ்தவத்தை பின்பற்றுகிறார்கள்; சப்பானிய பிரேசிலியர்களில் 60% மற்றும் சப்பானிய மெக்சிகன் 90% ரோமன் கத்தோலிக்கர்கள், சப்பானிய அமெரிக்கர்களில் 37% கிறிஸ்தவர்கள் (33% புராட்டஸ்டன்ட் மற்றும் 4% கத்தோலிக்கர்கள் ).
இலக்கியம்
வலது|thumb| பிஸ்கே பொம்மை இன் ஜப்பானிய இலக்கியம் மற்றும் நாட்டுப்புற கதைகளின் ஒரு பாத்திரம் எழுத்தின் சில வகைகள் தோன்றியவை மற்றும் பெரும்பாலும் ஜப்பானிய சமுதாயத்துடன் தொடர்புடையவை. நவீன எழுத்தாளர்கள் பொதுவாக இந்த எழுத்து நடைகளைத் தவிர்க்கிறார்கள் என்றாலும், ஐக்கூ, வகா(பாட்டு) மற்றும் புதினம் ஆகியவை இதில் அடங்கும். வரலாற்று ரீதியாக, பல படைப்புகள் பாரம்பரிய ஜப்பானிய கலாச்சார விழுமியங்களையும் அழகியலையும் கைப்பற்ற அல்லது குறியிட முயன்றன. ஹையான் நீதிமன்ற கலாச்சாரத்தைப் பற்றி முரசாக்கி சிக்கிபுவின் தி டேல் ஆஃப் செஞ்சி (1021) இவற்றில் மிகவும் பிரபலமானவை; மியாமோட்டோ முசாஷியின் தி புக் ஆஃப் ஃபைவ் ரிங்க்ஸ் (1645), இராணுவ மூலோபாயத்தைப் பற்றி; மாட்சுவோ பாஷோவின் ஒகு நோ ஹோசோமிச்சி (1691), ஒரு பயணக் குறிப்பு ; மற்றும் ஜுனிச்சிரா டானிசாக்கியின் கட்டுரை " இன் ப்ரைஸ் ஆஃப் ஷேடோஸ் " (1933), இது கிழக்கு மற்றும் மேற்கத்திய கலாச்சாரங்களுக்கு முரணானது.
கலை
thumb| [[ஒக்குசாய்|கட்சுஷிகா ஹொகுசாயின் தொடரிலிருந்து சிவப்பு புஜி அச்சிடப்பட்டது , புஜி மலையின் ஆறு காட்சிகள் ]] ஜப்பானில் அலங்காரக் கலைகள் வரலாற்றுக்கு முந்தைய காலங்களிலிருந்தே உள்ளன. யோமன் மட்பாண்டங்கள் விரிவான அலங்காரத்துடன் எடுத்துக்காட்டுகளை உள்ளடக்கியது. யயோய் காலத்தில், கைவினை கலைஞர்கள் கண்ணாடிகள், ஈட்டிகள் மற்றும் சடங்கு மணிகள் ஆகியவற்றை டொடாகு என்று அழைத்தனர் ..
வரலாறு
thumb| ஷாகி-டாக் (遮光 器 土 BC) (கிமு 1000–400), "கண்ணாடி-கண் வகை" சிலை. [[டோக்கியோ தேசிய அருங்காட்சியகம்]] பழைய கற்கால மக்கள் 39,000 மற்றும் 21,000 ஆண்டுகளுக்கு இடையே சப்பானிய தீவுக் கூட்டத்தில் வாழ்ந்ததாக தொல்பொருள் சான்றுகள் குறிப்பிடுகிறது. ஜப்பான் பின்னர் ஆசியாவின் பிரதான நிலப்பகுதியுடன் இணைக்கப்பட்டது, நாடோடி வேட்டைக்காரர்கள் ஜப்பானுக்குச் சென்றனர். இந்த சகாப்தத்தின் கற்கருவிகள் மற்றும் எலும்பு கருவிகள் ஜப்பானில் தோண்டப்பட்டுள்ளன.
குறிப்புகள்
பகுப்பு:சப்பானிய நபர்கள்
அழிசி
காவிரிக்கரையில் உள்ள ஆர்க்காடு நாட்டை ஆண்ட அரசன் அழிசி. அவன் மகன் சேந்தன். இருவரும் அரசர்கள். இவன் சோழரோடு அனுக்கத்தொடர்பு உடையவன். இவனை இளையப் பெருமகன் என பரணர் குறிப்பதன் மூலம் வாளேந்திய வீரர் படைக்கு இவன் தலைவன் என அறியலாம்.
மேற்கோள்
பகுப்பு:சங்ககால இளையர்
பாசிலிகசு பல்லிகள்
பாசிலிகஸ் பல்லிகள் (Basilicus Plumidrons)அல்லது ஜீசஸ் பல்லி என்று அழைக்கப்படும் சுறு சுறுப்பற்ற, தளர்ச்சியுற்ற மரம் வாழ் உயிரினம். அமெரிக்காவில் வாழும் தண்ணீரில் நடக்கும் பல்லி இனத்தைச் சேர்ந்த பாலூட்டியாகும். இவை நீரில் நடக்கும் தன்மையை வைத்து மக்கள் இதை ஜீசஸ் பல்லி என்று அழைக்கிறார்கள். கிரேக்க மொழியில் பாசிலிக்கஸ் என்றால் அரசர் எனப் பொருள்படும்.
வாழ்விடங்கள்
இவை மத்திய அமெரிக்காவில் அதிகம் காணப்படுகின்றன. மரங்களில் அமர்ந்திருக்கும் போது தன்னை இரையாகப் பிடிக்க வரும் மிருகங்களில் இருந்து காத்துக்கொள்ள மரத்தின் அடியில் காணப்படும் நீர்ப் பரப்பில் விழுந்து அதன் மேல் பரப்பில் நடக்கின்றன என்று இவற்றைப் பற்றி ஆராய்ச்சி செய்து வரும் ஆய்வாளர்கள் கூறுகிறார்கள். இவற்றின் பரவல் மெக்சிகோவில் இருந்து நில நடுக்கோட்டுப் பிரதேங்கள் வரை காணப்படுகிறது
பண்புகள்
இந்த பல்லிகள் பிறக்கும் போது இரண்டு கிராமும், பெரிதாக வளர்ந்த பின் 200 கிராம் எடையும் உடையதாக இருக்கிறது. அவைகளின் உருவ அமைப்புக்கேற்ப தண்ணீரில் நடக்கின்றன. அவைகள் தண்ணீரின் மேல் ஒரு நொடிக்கு 5 அடி முதல் 15 அடி வரை ஓடுகின்றன. அதன் பிறகு அவை தண்ணீரில் நீந்தவும் செய்கின்றன. இப்பல்லிகள் தனது காலினால் சக்தியை உருவாக்குகின்றன. அந்த சக்தி காலில் சேமிக்கப்படுகிறது. நடக்கத் தொடங்கும் போது இந்த சக்தியின் உதவியால் தண்ணீரின் மேல் நடப்பதாகத் தெரிவித்துள்ளனர்.
உணவு
பாசிலிகஸ் பல்லி ஓர் அனைத்துண்ணி ஆகும். பூச்சிகள் சிறு பாலூட்டிகள்(கொறினிகள்) சிறிய பல்லிகள், பழங்கள், பூமொட்டுகள், சிறு பறவையினங்கள் மற்றும் பாம்புகளையும் இரையாக உண்கிறது.
இனப்பெருக்கம்
பெண் பல்லி ஒரு முறைக்கு ஐந்தும் முதல் பதினைந்து முட்டைகள் வரை இடுகின்றன. மணல் அல்லது மண்ணில் இடப்படும் இதன் முட்டைகளிலிருந்து எட்டு முதல் பத்து வாரங்களுக்குப் பிறகு குட்டிகள் வெளிவருகின்றன. அவை பிறந்தவுடன் தனித்துச் செயல் படுகின்றன.
லோரன் எப்சரி
லோரன் எப்சரி (Lauren Ebsary, பிறப்பு: மார்ச்சு 15 1983),  ஆத்திரேலியப் பெண்கள் துடுப்பாட்ட  அணியின் மேனாள் வீரர்  ஆவார். இவர் ஒரு தேர்வுத் துடுப்பாட்டப் போட்டியிலும், 19  ஒருநாள் பன்னாட்டுத் துடுப்பாட்டப் போட்டிகளிலும், 13 இருபது20   போட்டிகளிலும்    கலந்து கொண்டுள்ளார். 2009 ல், ஆத்திரேலிய பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,  2008/09-2009/10  பருவ ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1983 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
கேரி ஹெட்லி
கேரி ஹெட்லி  (Gary Headley , பிறப்பு: செப்டம்பர் 5 1966), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1990-1994 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
கேரி ஹெட்லி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1966 பிறப்புகள் பகுப்பு:பெர்க்சையர் துடுப்பாட்டக்காரர்கள் பகுப்பு:வாழும் நபர்கள்
விரையாச்சிலை
விராச்சிலை (விரையாச்சிலை) தமிழ்நாட்டில், புதுக்கோட்டை மாவட்டம், திருமயம் வட்டத்துக்குட்பட்ட வருவாய் கிராமமும் திருமயம் ஊராட்சி ஒன்றியத்துக்குட்பட்ட ஊராட்சியுமாகும். 4000 மக்கள் தொகை கொண்ட கிராம ஊராட்சியுடன் கூடிய வருவாய் கிராமம் ஆகும். வருவாய் கிராமத்தில் 1-பிட், 2-பிட் என்ற இரண்டு கிராம அலுவல் பிரிவுகளின் கீழ் இயங்கும் தனி ஊராட்சி ஆகும். 2-பிட் கீழ் பக்கத்து கிராமங்களை உள்ளடக்கிய மூன்று பஞ்சாயத்துக்கள் முறையே நெய்க்குணம், வி-லெட்சுமிபுரம், அரங்கிரான்பட்டி ஆகும்.
கோயில்கள்
பல்லவர்களின் குடவரை கோவில் காலத்திய வரலாற்றுச்சிறப்புமிக்க சிவன் கோவில், கொற்றவை வழிபாட்டுடன் தொடர்புடைய வடக்கு பார்த்த அம்மன் கோவில், அம்மன் கோவிலுக்குட்பட்ட அய்யனார் கோவில்கள், அங்காள பரமேஸ்வரி கோவில், நாட்டுக்கோட்டை நகரத்தார்களின் தனி சுப்பிரமணியர் கோவில் ஆகியவை இவ்வூரிலுள்ள கோவில்கள்.
மேற்கோள்கள்
பகுப்பு:புதுக்கோட்டை மாவட்டத்திலுள்ள கிராமங்கள்
மெதில் ஆரஞ்சு
மெதில் ஆரஞ்சு (Methyl orange), இதன் தெளிவான மற்றும் தனித்த நிற மாற்றத்தின் காரணமாக தரம் பார்த்தலில் அடிக்கடி பயன்படுத்தப்படும் ஒரு  pH நிறங்காட்டி ஆகும். இந்த நிறங்காட்டியின் நிறமானது ஒரு சராசரியான திறனுடைய அமிலத்தின் pH மதிப்பில் நிறமாற்றம் அடைவதால் அமில கார தரம் பார்த்தலில் இது வழக்கமாக பயன்படுத்தப்படுகிறது. ஒரு  பொதுவான நிறங்காட்டியைப் போலல்லாமல், மெதில் ஆரஞ்சானது  நிறமாற்றத்திற்காான முழுமையான நிறப்பட்டையைக் கொண்டிருக்கவில்லை. ஆனால் இது மிக நுணுக்கமான இறுதி நிலையைக் கொண்டுள்ளது. மெதில் ஆரஞ்சு அமில ஊடகத்தில் சிவப்பு நிறத்தையும், கார ஊடகத்தில் மஞ்சள் நிறத்தையும் காட்டுகிறது.
நிறங்காட்டி நிறங்கள்
திரவத்தின் அமிலத்தன்மை குறையக் குறைய மெதில் ஆரஞ்சு தனது நிறத்தை சிவப்பிலிருந்து ஆரஞ்சு நிறத்திற்கும் இறுதியாக, மஞ்சள் நிறமாகவும் மாறுகிறது. அமிலத்தன்மை கூடும் நேர்வில் மேலே சொன்ன நிற மாற்றம் தலைகீழாகவும் மாறுகிறது. முழுமையான நிற மாற்றமும் அமில நிலையிலேயே நிகழ்கின்றன. அமிலத்தில் இது சிவப்பாகவும், காரத்தில் இது மஞ்சளாகவும் காணப்படும். நீரில்  25 °C (77 °F) வெப்பநிலையில் மெதில் ஆரஞ்சின் pKa மதிப்பானது 3.47 ஆக உள்ளது.
பாதுகாப்பு
மெதில் ஆரஞ்சு மரபணு மாற்றப் பண்புகளைக் கொண்டுள்ளது. நேரடியாகத் தொடுவது தவிர்க்கப்பட வேண்டும்.
மேற்கோள்கள்
பகுப்பு:அனிலின்கள் பகுப்பு:பிஎச் காட்டிகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
மெகர்பூர் மாவட்டம்
மெகர்பூர் மாவட்டம் (Meherpur District) (মেহেরপুর জেলা, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் குல்னா  கோட்டத்தில் அமைந்துள்ளது. வங்காளதேசத்தின்  மேற்கில் அமைந்த இம்மாவட்டத்தின் நிர்வாகத் தலைமையிடம் மெகர்பூர்  நகரம் ஆகும்.
மாவட்ட எல்லைகள்
மெகர்பூர் மாவட்டத்தின் வடக்கில் குஸ்தியா மாவட்டம் மற்றும் இந்தியாவின் மேற்கு வங்காளம் மாநிலமும், தெற்கில் மேற்கு வங்காள மாநிலமும்,  சௌதாங்கா மாவட்டமும், கிழக்கில்   சௌதாங்கா மாவட்டமும், குஸ்தியா மாவட்டங்களும், மேற்கில் இந்தியாவின் மேற்கு வங்காள மாநிலமும் எல்லைகளாக உள்ளது.
பொருளாதாரம்
இம்மாவட்டம் வேளாண் பொருளாதாரத்தை நம்பியுள்ளது. இம்மாவட்டத்தில் மதவங்க, வைராப், சௌதியா, கஜ்லா முதலி ஆறுகள் பாய்வதால் நீர் வளமும், மண் வளமும் கொண்டுள்ளது. இங்கு நெல், சணல், மா, கடுகு, வாழை, உருளைக்கிழங்கு, மிளகு, கடுகு, கோதுமை, அன்னாசி முதலியன பயிரிடப்படுகிறது.
மக்கள் தொகையியல்
751.62 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின்  மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை  6,55,392  ஆக உள்ளது. அதில் ஆண்கள் 3,24,634 ஆகவும், பெண்கள் 3,30,758  ஆகவும் உள்ளனர். ஆண்டு மக்கள் தொகை வளர்ச்சி விகிதம் 1.02 % ஆக உள்ளது. பாலின விகிதம் 98 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 872 நபர்கள் வீதம் வாழ்கின்றனர். மாவட்ட சராசரி எழுத்தறிவு 46.3 % ஆக உள்ளது. இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
கல்வி
வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு  மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
மேற்கோள்கள்
23.75°N, 88.7°W
பகுப்பு:வங்காளதேச மாவட்டங்கள்
உய்யாலவாடா நரசிம்ம ரெட்டி
உய்யாலவாடா நரசிம்ம ரெட்டி (Uyyalawada Narasimha Reddy) ( பிறப்பு:1806 நவம்பர் 24 - இறப்பு: 1847 பிப்ரவரி 2) அல்லது மஜ்ஜரி நரசிம்ம ரெட்டி என்றும் அழைக்கப்படும் இவர் முன்னாள் இந்திய தெலுங்கு பாளையக்காரர் மல்லாரெட்டி மற்றும் சீத்தம்மா ஆகியோரின் மகனாவார். 1846 ஆம் ஆண்டில் இவர் சுதந்திரப் போராளிகளின் இதயத்தில் குடி கொண்டிருந்தார். அங்கு ஆந்திராவின் ராயலசீமா பிராந்தியமான கர்நூல் மாவட்டத்தில் உள்ள பிரித்தானிய கிழக்கிந்திய நிறுவனத்துக்கு எதிராக 5,000 பொது மக்கள் கிளர்த்தெழுந்தனர். பத்தொன்பதாம் நூற்றாண்டின் முதல் பாதியில் ஆங்கிலேயர்கள் அறிமுகப்படுத்திய பாரம்பரிய விவசாய முறையின் மாற்றங்களுக்கு எதிராக அவர்கள் எதிர்ப்புத் தெரிவித்தனர். ரயத்துவாரி முறையை அறிமுகப்படுத்துதல் மற்றும் வருவாயை அதிகரிப்பதற்கான பிற முயற்சிகள் ஆகியவை குறைந்த-நிலை விவசாயிகளை தங்கள் பயிர்களைக் குறைத்து வறுமையில் தள்ளுவதன் மூலம் பாதித்தன.
ஆரம்ப கால வாழ்க்கை
நரசிம்ம ரெட்டியின் தந்தை கோயில்குண்ட்லா தாலுகாவில் உள்ள உய்யாலவாடாவின் பாளையக்காரர் குடும்பத்துடன் தொடர்புடையவர் ஆவார். இவர் நோசாம் பாளையக்காரரின் இரண்டு மகள்களை திருமணம் செய்து கொண்டார். இவருக்கு மூன்று மகன்கள் இருந்தனர். அவர்களில் நரசிம்மன் இளையவர் ஆவார்.. இவரது முதல் மனைவியின் பெயர் சித்தம்மா என்பதாகும்.
கிளர்ச்சிக்கான காரணங்கள்
1803 நிரந்தர குடியேற்றத்தின் சென்னை மாகாணத்தில் பிரித்தானிய கிழக்கிந்திய நிறுவனம் முதன்முதலில் அறிமுகமானது. இது பத்து ஆண்டுகளுக்கு முன்னர் வங்காள அரசாங்கதால் இயற்றப்பட்டது. வேளாண் சமூக-பொருளாதார நிலையை மாற்றியமைத்து, எவரும் பயிரிடக்கூடிய ஒரு சமத்துவ ஏற்பாட்டைக் கொண்டு, அவர்கள் அளிக்கும் சலுகைக்காக பிரித்தானிய கிழக்கிந்திய நிறுவனத்திற்கு ஒரு நிலையான தொகையை செலுத்தினர்.
நரசிம்ம ரெட்டியின் சொந்த ஆட்சேபனைகளும் அவற்றின் விளைவுகளின் அடிப்படையில் அமைந்தன. நோசாமின் பாளையக்காரர்களுடன் ஒப்பிடும்போது, இவரது குடும்பத்திற்கு அவர்கள் வழங்கப்பட்ட ஓய்வூதியம் குறைவானது. மேலும் 1821 ஆம் ஆண்டில் அந்த குடும்பம் அழிந்துபோனபோது சில நோசாம் பணத்தை மறுவிநியோகம் செய்வதன் மூலம் அதை அதிகரிக்க அதிகாரிகள் மறுத்துவிட்டனர். அதே நேரத்தில், இவரது உறவினர்கள் சிலர் தங்கள் நில உரிமைகளை மேலும் குறைப்பதற்கான திட்டங்களை எதிர்கொண்டனர். கிராமத்து காவல் முறையின் சீர்திருத்தம் உட்பட. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (October 2019)">மேற்கோள் தேவை  ]